সুদানে যুদ্ধ (২০২৩-বর্তমান)
২০২৩ সুদান সংঘাত হল সুদানের সামরিক সরকারের প্রতিদ্বন্দ্বী দলগুলোর মধ্যে একটি চলমান সশস্ত্র সংঘাত। এটি ২০২৩ সালের ১৫ই এপ্রিল শুরু হয়েছিল, যখন মূলত রাজধানী শহর খার্তুম ও দারফুর অঞ্চল সহ দেশজুড়ে সংঘর্ষ শুরু হয়। এই সংঘাতের ফলে এই পর্যন্ত কমপক্ষে ১২ হাজারের বেশি মানুষ নিহত ও ৩৩ হাজারের বেশি মানুষ আহত হয়েছেন। আধাসামরিক দ্রুত সহায়তা বাহিনী (আরএসএফ) দ্বারা গুরুত্বপূর্ণ সরকারি স্থানগুলিতে হামলার মাধ্যমে লড়াই শুরু হয়েছিল। খার্তুম সহ সুদান জুড়ে বিমান হামলা, কামান ও ভারী গোলাগুলির খবর পাওয়া গেছে। আরএসএফ নেতা মোহাম্মদ হামদান দাগালো এবং সুদানের ডি ফ্যাক্টো নেতা ও সেনাপ্রধান আবদেল ফাত্তাহ আল-বুরহান উভয়ই ২০২৩ সালের ১৫ই এপ্রিল পর্যন্ত সাধারণ সামরিক সদর দফতর, রাষ্ট্রপতির প্রাসাদ, খার্তুম আন্তর্জাতিক বিমানবন্দর, বুরহানের সরকারি বাসভবন এবং এসএনবিসি সদর দফতর সহ বেশ কয়েকটি গুরুত্বপূর্ণ সরকারি স্থানের উপরে নিয়ন্ত্রণ দাবি করেছেন।